**5/11/2024**

**ΠΡΟΣΚΛΗΣΗ ΠΡΟΣ ΤΟΥΣ ΤΟΠΙΚΟΥΣ ΠΑΡΑΓΩΓΟΥΣ ΕΛΑΙΟΛΑΔΟΥ & ΕΛΑΙΟΤΡΙΒΕΙΑ ΓΙΑ ΝΑ ΣΥΜΜΕΤΑΣΧΟΥΝ ΣΤΙΣ ΔΟΚΙΜΑΣΤΙΚΕΣ ΦΑΣΕΙΣ ΤΟΥ ΕΡΕΥΝΗΤΙΚΟΥ OliveOilMedNet**

Ο ΕΛΓΟ - ΔΗΜΗΤΡΑ είναι Εταίρος στο έργο με τίτλο: “Mediterranean Network for the Promotion of Sustainability & Authenticity in Olive Oil Sector” και Ακρώνυμο “OliveOilMedNet”, το οποίο συγχρηματοδοτείται από το Πρόγραμμα Euro-MED, με στόχο την προώθηση της αειφορικής παραγωγής και της αυθεντικότητας στον ελαιοκομικό κλάδο, και παράλληλα την αύξηση του επιπέδου συνεργασίας μεταξύ των σχετικών ενδιαφερομένων και ωφελούμενων.

Συγκεκριμένα, ΕΛΓΟ – ΔΗΜΗΤΡΑ είναι επικεφαλής εταίρος στο έργο OliveOilMedNet στον πυλώνα «πιστοποίησης της αυθεντικότητας» ελαιολάδου ώστε να αναπτυχθούν μια σειρά από πολύ καινοτόμα και χρήσιμα εργαλεία για τους παραγωγούς όπως:

* Διαδικτυακή Τράπεζα Δεδομένων Αυθεντικών Ελαιόλαδων"
* Λογισμικό Πιστοποίησης της Αυθεντικότητας
* Οδηγός Επίδειξης της Μεθοδολογίας Αυθεντικότητας

Με βάση τα παραπάνω, Ο ΕΛΓΟ - ΔΗΜΗΤΡΑ προσκαλεί τους τοπικούς παραγωγούς ελαιόλαδου και ελαιοτριβεία να συμμετάσχουν στις παρακάτω (2) δοκιμαστικές φάσεις με αντικείμενο:

* την πιστοποίηση της αυθεντικότητας των τοπικών εξαιρετικά παρθένων ελαιόλαδων (‘Κορωνέικη’, ‘Ματσολιά – Αθηνολιά’), με τη συμβολή τους στη συλλογή δειγμάτων ελαιόλαδου και πληροφοριών για την περαιτέρω χημική τους ανάλυση και πιστοποίηση.
* τη χρήση φιλικών προς το περιβάλλον τεχνικών καλλιέργειας και βιώσιμων τεχνολογικών λύσεων σε ελαιώνες και ελαιοτριβεία, με την συμβολή τους στη δοκιμή αυτών των τεχνικών και στη συλλογή σχετικών πληροφοριών.

Οι παραπάνω δοκιμαστικές φάσεις θα υλοποιηθούν από το Εργαστηρίου Ελαιόλαδου του ΕΛΓΟ-ΔΗΜΗΤΡΑ, κατά την περίοδο (11/2024 έως 06/2026), καλύπτοντας 2 περιόδους συγκομιδής (2024-25 & 2025-26).

**ΚΡΙΤΗΡΙΑ ΕΠΙΛΟΓΗΣ**

Στο πλαίσιο αυτής της πρόσκλησης, τουλάχιστον 5 τοπικοί παραγωγοί ελαιόλαδου και ελαιοτριβεία από τις Περιφερειακές Ενότητες Μεσσηνίας και Λακωνίας θα επιλεγούν κατά σειρά προτεραιότητας με βάση την ημερομηνία και ώρα υποβολής των αιτήσεων συμμετοχής (FIRST APPLY –FIRST SELECT), με την προϋπόθεση ότι ικανοποιούν τα παρακάτω (3) τρία κριτήρια:

1. Παράγουν **ΜΟΝΟΠΟΙΚΙΛΙΑΚΑ** ΕΞΑΙΡΕΤΙΚΑ ΠΑΡΘΕΝΑ ελαιόλαδα από τις Τοπικές Ποικιλίες (‘**Κορωνέικη’ και ‘Ματσολιά – Αθηνολιά’)**
2. Αποδέχονται να διαθέσουν δωρεάν **ΜΟΝΟΠΟΙΚΙΛΙΑΚΑ** δείγματα ελαιόλαδου και σχετικά δεδομένα κατά τις περιόδους συγκομιδής: 2024-25 και 2025-26, αμέσως μετά την παραγωγή τους.
3. Αποδέχονται να συμμετάσχουν εθελοντικά στην πιλοτική δοκιμή των φιλο-περιβαλλοντικών καλλιεργητικών τεχνικών και μεθόδων παραγωγής που θα προταθούν από το έργο OliveOilMedNet στους ελαιώνες τους ή/και στα ελαιοτριβεία τους.

Οι συμμετέχοντες παραγωγοί ελαιόλαδου θα ωφεληθούν μεταξύ άλλων από:

* Την ΔΩΡΕΑΝ λήψη επίσημου πιστοποιητικού από το ΕΛΓΟ-ΔΗΜΗΤΡΑ μαζί με όλα τα στοιχεία χημικών αναλύσεων των δειγμάτων που θα πραγματοποιηθούν κατά την διάρκεια της δοκιμαστικής φάσης του έργου.
* Την δυνατότητα συμμετοχής σε όλες τις δράσεις προώθησης και προβολής των τοπικών ποικιλιών ελαιόλαδων που θα οργανωθούν από το έργο στην Ελλάδα και το εξωτερικό.

**Οι ενδιαφερόμενοι να συμμετέχουν στο εν λόγω πρόγραμμα παρακαλούμε να συμπληρώσουν και αποστείλουν τη συνημμένη Αίτηση Συμμετοχής στον ΕΛΓΟ – ΔΗΜΗΤΡΑ email:** **katsaris@elgo.gr** **ή να την προσκομίσουν στον ΕΛΓΟ – ΔΗΜΗΤΡΑ Λακωνικής 87 στην Καλαμάτα, μέχρι την Παρασκευή 15/11/2024.**

Για πρόσθετες πληροφορίες, μπορείτε να επικοινωνήσετε με τον υπεύθυνο του προγράμματος κο Κάτσαρη Παναγιώτη, email: katsaris@elgo.gr, και στα τηλ: (2721091984 / 2721029812 ) κάθε εργάσιμη ημέρα από τις 08.00 π.μ. έως τις 15.00 μ.μ.

Ο Υπεύθυνος του Προγράμματος

Κάτσαρης Παναγιώτης

Γεωπόνος βιοτεχνολόγος